**Oglašavanje nevažećih dokumenata**

U Malom oglasniku Narodnih novina objavljuje se oglas kojim se osobni dokument oglašava nevažećim. Oglas se može predati:

**OSOBNO**

U svim prodavaonicama i veleprodajama Narodnih novina d.d. širom Hrvatske, u njihovom redovitom radnom vremenu.

Oglasi predani osobno plaćaju se gotovinom. S računom koji sadrži tekst oglasa traži se izdavanje novoga osobnog dokumenta.

**POŠTOM**

* slanjem dokumenta i potvrde o uplati novčanoga iznosa potrebnoga za objavu oglasa na adresu:
NARODNE NOVINE d.d.
Nakladnička djelatnost
Odjel oglasa građana
Savski gaj, XIII. put 6,
10020 Zagreb

**ELEKTRONSKOM POŠTOM**

* slanjem dokumenta i potvrde o uplati novčanoga iznosa potrebnoga za objavu oglasa na e-adresu: oglasi.gradjana@nn.hr

**TELEFAKSOM**

* slanjem dokumenta i potvrde o uplati novčanoga iznosa potrebnoga za objavu oglasa na broj telefaksa: 01/6652-897

Oglasi poslani poštom, e-poštom ili telefaksom plaćaju se uplatom na žiroračun Službe oglasa i pretplate Narodnih novina d.d. IBAN broj: HR3623400091500243194 otvoren kod Privredne banke Zagreb d.d., a u pojedina polja obrasca »NALOG ZA PLAĆANJE« treba upisati sljedeće podatke:

* **Platitelj:** prezime, ime i adresa vlasnika dokumenta koji se oglašava nevažećim
* **Primatelj:** Narodne novine d.d., Zagreb, Savski gaj, XIII. put 6
* **Iznos:** novčani iznos potreban za objavu oglasa (ovisno o vrsti osobnog dokumenta)
* **Opis plaćanja:** naziv dokumenta koji se oglašava nevažećim
* **Model (odobrenja):** HR 02
* **Broj računa primatelja - IBAN:** HR3623400091500243194
* **Poziv na broj (odobrenja):** OIB ili datum uplate

Za oglase plaćene nalogom za plaćanje treba poštom, e-poštom ili telefaksom poslati odgovarajuću potvrdu (rješenje, zapisnik) na temelju koje se osobni dokument proglašava nevažećim ili određene podatke o osobi, dokumentu i ustanovi koja ga je izdala, kako je navedeno u nastavku za pojedini dokument.

Nakon objave u Narodnim novinama, na adresu uplatitelja, šalje se račun koji sadrži tekst oglasa na temelju kojeg se traži izdavanje novoga osobnog dokumenta.

**Sve obavijesti o objavi osobnih dokumenata građana nevažećim mogu se dobiti na telefonskom broju Odjela oglasa građana: 01/6652-888.**